Filmen handler om en drabantbyfamilie hvor faren har alvorlige alkoholproblemer. Far drikker, mor har reist bort, og sønnen Tor rømmer hjemmefra for å provosere faren til endelig å ta seg sammen. Han rømmer ut i skogen for å finne tilbake til noen av de gode opplevelsene han og faren hadde sammen tidligere. Flukten hjemmefra blir ikke bare destruktiv. Vennene prøver å hjelpe ham, og han blir i tillegg forelsket. Tor gjør seg sine refleksjoner og forstår at han må legge sitt eget grep på livet.